EkBass/fiwiki-20250220-pages-articles huggingface dataset:
José Pedro Fuenzalida

José Pedro Fuenzalida Gana (s. 22. helmikuuta 1985 Santiago de Chile, Chile) on chileläinen jalkapalloilija. Pelipaikaltaan hän on oikea laitapuolustaja. Fuenzalida edustaa Chilen Primera Divisiónissa pelaavaa Universidad Católicaa. == Seurajoukkueura == Fuenzalida on Universidad Católican kasvatti, joka nousi seuran edustusjoukkueeseen kaudeksi 2004. Hän on ammattilaisurallaan edustanut chileläisiä Universidad Católicaa (2004–2007, 2016–), Colo-Coloa (2008–2014) ja O’Higginsiä (lainalla 2008–2009) sekä argentiinalaista Boca Juniorsia (2014–2015).José Pedro Fuenzalida National Football Teams -sivustolla Fuenzalida on voittanut Chilen-mestaruuden kolmesti – Universidad Católicassa 2005 ja 2015–2016 sekä Colo-Colossa 2008 – ja Argentiinan-mestaruuden Boca Juniorsissa 2015. Hän voitti Boca Juniorsissa 2015 myös Argentiinan cupin. == Maajoukkueura == Chilen maajoukkueessa Fuenzalida on pelannut vuodesta 2008 lähtien. Hän oli mukana Chilen joukkueessa MM-kilpailuissa 2014 ja Chilen voittoon päättyneessä Copa Américassa 2015, muttei päässyt kentälle kummassakaan turnauksessa. Ensimmäiset arvoturnausottelunsa Fuenzalida pelasi Copa América Centenariossa 2016, jossa hän teki maalin lohkovaiheen ottelussa Panamaa vastaan Chilen voittaessa 4–2 ja välierässä Kolumbiaa vastaan Chilen voittaessa 2–0. Fuenzalida on pelannut kaikkiaan 48 maaottelua ja tehnyt niissä kolme maalia. == Lähteet == Luokka:Chileläiset jalkapalloilijat Luokka:Vuonna 1985 syntyneet Luokka:Elävät henkilöt
Antonio de la Torre

Antonio de la Torre (s. 18. tammikuuta 1968) on espanjalainen näyttelijä. Hän on näytellyt muun muassa elokuvissa Viimeinen sirkus ja Volver - paluu, sekä televisiosarjassa Yövahti. Luokka:Espanjalaiset näyttelijät Luokka:Elävät henkilöt Luokka:Vuonna 1968 syntyneet
Mika Kuismanen

Mika Kuismanen on suomalainen taloustieteilijä ja Suomen Yrittäjien pääekonomisti. Aiemmin hän on työskennellyt muun muassa finanssineuvoksena ja kansantalousosaston suhdanneyksikön päällikkönä valtiovarainministeriössä, ekonomistina Suomen Pankissa ja Euroopan keskuspankissa sekä tutkijana Valtion taloudellisessa tutkimuksessa.Mika Kuismasen LinkedIn-profiili Viitattu 23.6.2016Valtiovarain­ministeriön suhdanne-ennuste syntyy arkisen Excel- tiedoston avulla Helsingin Sanomat 19.6.2013. Viitattu 23.6.2016 Kuismanen on yhdessä Juha Kilposen, Antti Ripatin ja Jouko Vilmusen kanssa kehittänyt Suomen Pankin ennustemallin, Aino-mallin. Viitattu 15.7.2016 Kuismanen on koulutukseltaan valtiotieteiden lisensiaatti Helsingin yliopistosta ja taloustieteen tohtori University College Londonista<ref name="Linked />. Kuismanen on tutkinut muun muassa työn tarjontaa sekä erilaisten verojärjestelmien tehokkuutta ja tulonjakovaikutuksia.Kuismanen, M. 2000. Labour Supply and Income Tax Changes: A Simulation Study for Finland . Suomen Pankin keskustelualoite 5/2000. Viitattu 23.6.2016 == Lähteet == Luokka:Suomalaiset taloustieteilijät Luokka:Elävät henkilöt
Elizabeth Debicki

Elizabeth Debicki (s. 24. elokuuta 1990 Pariisi, Ranska) on australialainen näyttelijä. Hänet tunnetaan muun muassa prinsessa Dianan roolistaan draamasarjassa The Crown (2016–2023). Debicki palkittiin sarjasta parhaan naissivuosan Primetime Emmyllä ja parhaan naissivuosan Golden Globella. Hän on näytellyt myös muun muassa elokuvissa The Great Gatsby – Kultahattu (2013), Macbeth (2015), Koodinimi U.N.C.L.E. (2015), Guardians of the Galaxy Vol. 2 (2017) ja Tenet (2020), sekä televisiosarjoissa Yövahti ja The Kettering Incident. == Yksityiselämä == Elizabeth Debicki syntyi Pariisissa tanssijavanhemmille, ja hänen äitinsä on irlantilais-australialainen ja isänsä puolalainen. Hänen perheensä muutti Australiaan Debickin ollessa viisivuotias. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2011 A Few Best Men A Few Best Men Maureen 2013 The Great Gatsby – Kultahattu The Great Gatsby Jordan Baker 2015 Macbeth Macbeth Lady Macduff 2015 Koodinimi U.N.C.L.E. The Man from U.N.C.L.E. Victoria Vinciguerra 2015 Everest Everest Caroline MacKenzie 2017 Guardians of the Galaxy Vol. 2 Guardians of the Galaxy Vol. 2 Ayesha 2018 The Cloverfield Paradox The Cloverfield Paradox Mina Jensen 2018 Petteri Kaniini Peter Rabbit Nykerönenä (äänirooli) 2018 Vita and Virginia Vita and Virginia Virginia Woolf 2019 The Burnt Orange Heresy The Burnt Orange Heresy Berenice Hollis 2020 Tenet Tenet Kat 2021 Petteri Kaniini: Kani karkuteillä Peter Rabbit 2: The Runaway Nykerönenä (äänirooli) 2023 Guardians of the Galaxy Vol. 3 Guardians of the Galaxy Vol. 3 Ayesha ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2014 Rake Rake Missy 1 jakso 2016 Yövahti The Night Manager Jed Marshall 6 jaksoa 2016 The Kettering Incident The Kettering Incident Dr. Anna Macy 8 jaksoa 2022 The Crown The Crown Prinsessa Diana 20 jaksoa ==Lähteet== ==Aiheesta muualla== * * Luokka:Australialaiset näyttelijät Luokka:Vuonna 1990 syntyneet Luokka:Primetime Emmy -palkinnon saajat Luokka:Golden Globe -palkinnon saajat Luokka:Elävät henkilöt
If Love Was a Crime

If Love Was a Crime () on bulgarialaislaulaja Poli Genovan kappale, jolla hän edusti Bulgariaa . Se julkaistiin 21. maaliskuuta 2016. Kappaleen ovat säveltäneet Borislav Milanov, Sebastian Arman ja Joachim Persson. Sanoituksen ovat tehneet Milanov, Arman, Persson ja Poli Genova itse. Kappale kilpaili Eurovision laulukilpailun toisessa semifinaalissa, jossa se sijoittui viidenneksi 220 pisteellä ja pääsi finaaliin. Finaalissa se sai 307 pistettä ja sijoittui neljänneksi. == Lähteet == Luokka:Bulgarian euroviisuedustuskappaleet Luokka:Vuoden 2016 euroviisuedustuskappaleet
Hannu Tervo

Hannu Tervo on suomalainen taloustieteilijä. Hän työskentelee taloustieteen professorina Jyväskylän yliopiston kauppakorkeakoulussa.https://www.jyu.fi/jsbe/yhteystiedot/jsbe-faculty/tervo- hannu Viitattu 23.6.2016 Tervo väitteli taloustieteen tohtoriksi Jyväskylän yliopistosta vuonna 1991 otsikolla "Studies on the Economic Case for and Effects of Regional Policy". Viitattu 23.6.2016 Tervon tutkimus keskittyy muun muassa spatiaaliseen työmarkkina-analyysiin, aluekehitykseen, yrittäjyyteen sekä muuttoliikkeisiin. == Lähteet == == Aiheesta muualla == * Tervon profiili, Jyväskylän yliopiston kauppakorkeakoulu * Tervon julkaisut IDEASissa Luokka:Suomalaiset taloustieteilijät Luokka:Suomalaiset professorit Luokka:Jyväskylän yliopiston professorit Luokka:Elävät henkilöt
Sunlight

Sunlight () on irlantilaislaulaja Nicky Byrnen kappale, jolla hän edusti Irlantia . Se julkaistiin 12. helmikuuta 2016. Kappaleen ovat säveltäneet ja sanoittaneet Byrne itse, Wayne Hector ja Ronan Hardiman. Kappale kilpaili Eurovision laulukilpailun toisessa semifinaalissa, jossa se sai 46 pistettä, jäi sijalle 15 eikä päässyt finaaliin. == Lähteet == Luokka:Irlannin euroviisuedustuskappaleet Luokka:Vuoden 2016 euroviisuedustuskappaleet
Manjū

Manjū (jap. 饅頭, まんじゅう) on suosittu perinteinen japanilainen makeinen. Manjūja on erilaisia, mutta useimmissa on vehnä- ja riisijauhosta tehty kuori ja täytteenä keitetyistä adsukipavuista ja sokerista tehtyä punapaputahnaa. Paputahnojakin on erilaisia, esimerkiksi koshian, tsubuan ja tsubushian. == Historia == Manjū kehittyi mochista, survomalla valmistetusta riisikakusta, jota on syöty Kiinassa pitkään. Manjū oli kiinaksi mantou (馒头), mutta Japaniin saavuttuaan se tuli tunnetuksi nimellä manjū. Vuonna 1341 japanilainen lähettiläs toi mantoun mukanaan palatessaan Kiinasta ja alkoi myydä sitä Nara- manjūna, josta japanilaisen manjūn sanotaan olevan lähtöisin. Japanilaiset ovat syöneet manjūja jo lähes 700 vuotta, ja niitä myydään yleisesti japanilaisissa makeiskaupoissa. Halvahko hinta lienee yksi syy manjūn suosion. == Alalajeja == oikea|pienoiskuva|Mizu-manjū (jap. 水饅頭) Manjūja on lukuisia eri lajeja, tavallisempia ja harvinaisempia. * Matcha(vihreä tee)-manjū on yksi yleisimmistä. Sen kuori maistuu vihreältä teeltä ja on myös väriltään vihreä. * Mizu(vesi)-manjūa syödään perinteisesti kesällä, ja siinä on maustettu paputäyte. Sen kuori on tehty kudzu-kasvin tärkkelyksestä ja on siksi läpikuultava ja hyytelömäinen. * Manjūja on myös erilaisilla maustetuilla täytteillä, esimerkiksi appelsiinijäätelöllä. * Kuten monista muistakin japanilaisista ruoista, manjūstakin on paikallisia erikoisuuksia, joista mainittakoon vaahteranlehden muotoinen momiji-manjū Hiroshimassa ja Miyajimassa sekä jumangoku-manjū Saitaman prefektuurissa. Luokka:Japanilainen keittiö
Espoo United

Espoo United oli vuonna 2016 perustettu espoolainen urheilun yleisseura, jonka lajivalikoimaan kuuluivat koripallo ja jääkiekko. Seura hakeutui konkurssiin huhtikuussa 2018. == Historia == Jääkiekossa miesten edustusjoukkue pelasi kaudella 2016–2017 Mestistä. Se sijoittui runkosarjassa viidenneksi. Naisten edustusjoukkue saavutti SM-sarjassa hopeaa kaudella 2016–2017. Blues Juniors vei kesällä 2017 oikeuteen Espoo Unitedin rästiin jääneiden maksujen vuoksi. Unitedin olisi pitänyt maksaa 100 000 euroa kesäkuun 15. päivään mennessä. Yhteistyösopimus Blues Juniorsin kanssa tehtiin huhtikuussa 2016, koska junioritoiminta on Mestis-lisenssin ehto. Espoo United kuitenkin pyysi heinäkuussa talousvaikeuksistaan johtuen Blues Junioreitra ottamaan junioritoiminnan takaisin itselleen. Jääkiekkoilijoiden edustusjoukkueen pelaajat eivät ole saaneet heinäkuussa 2017 palkkojaan ja omistaja Jussi Salonoja ilmoitti, ettei hän aio sijoittaa joukkueeseen enää omaa rahaansa. Salonoja tiedotti 13. heinäkuuta 2017 löytäneensä seuralle uuden yhteistyökumppanin, jolloin rästissä olleet palkat ja Espoo Metro Areenan sähkölaskut saatiin maksettua. Maksamattamien laskujen vuoksi Espoo Metro Areenasta oli katkaistu sähköt. Espoo United lopetti seuran naisten urheilutoiminnan kokonaan syksyllä 2017. Koripallossa naisten joukkue siirtyi Tapiolan Hongalle. Tammikuussa 2018 eläkevakuutusyhtiö Ilmarinen haki Espoo Unitedia konkurssiin. Edellisellä viikolla oli selvinnyt, että tuloslaskelman mukaan yhtiö teki edellisellä tilikaudella tappiota 1,8 miljoonaa euroa. Seura oli velkaa konserniyhtiöille noin 1,2 miljoonaa euroa ja ulkopuolisille tahoille 720 000 euroa. Seuralle oli lisäksi kertynyt 38 maksuhäiriömerkintää. Helmikuussa konkurssihakemus peruutettiin. Maaliskuussa Verohallinto ja Only Me Oy jättivät Espoon käräjäoikeuteen uuden konkurssihakemuksen. Espoo Unitedilta haettiin tuolloin lähes 150 000 euron saatavia. Huhtikuussa Espoo United Oy hakeutui konkurssiin, kun omistaja Jussi Salonoja jätti konkurssipyynnön Espoon käräjäoikeudelle. == Lähteet == *
Syklopentadekanoni

Syklopentadekanoni eli eksaltoni (C15H28O) on makrosyklisiin ketoneihin kuuluva orgaaninen yhdiste. Yhdistettä voidaan käyttää hajusteissa tuomaan myskin tuoksua. ==Ominaisuudet== Huoneenlämpötilassa syklopentadekanoni on valkoista kiteistä ainetta. Se liukenee hieman veteen ja paremmin useisiin orgaanisiin liuottimiin kuten etanoliin ja asetoniin. Syklopentadekanonilla on vahva myskinkaltainen tuoksu ja sitä esiintyy myös sivettikissaurosten eritteissä. ==Valmistus ja käyttö== Syklopentadekanonin valmistamiseen on useita tapoja. Ensimmäiset tavat valmistaa yhdistettä olivat tapsiinihapon toriumsuolan pyrolyysi, tapsiinihapon esterien Dieckmann-kondensaatio, heksadekadinitriilin reaktio litium-N-etyylianilidin kanssa ja reaktiotuotteen hydrolyysi sekä prosessi lähtien syklododekanonista. Parhaiten suuren mittakaavan valmistukseen soveltuu kuitenkin niin sanottu Story-prosessi. Sykloheksanoni hapetetaan vetyperoksidilla trisykloheksylideenitriperoksidiksi. Tämän kuumentaminen johtaa syklopentadekaanin, joka voidaan hapettaa boorihapon toimiessa katalyyttinä syklopentadekanoliksi, joka hapetetaan edelleen syklopentadekanoniksi. Syklopentadekanonia käytetään hienoissa hajusteissa synteettisenä myskinä. Siitä voidaan valmistaa niin ikään myskin tuoksua antavana yhdisteenä käytettävää syklopentadekanolidia eli eksaltolidia.Keith D. Perring: Perfumes, Kirk-Othmer Encyclopedia of Chemical Technology, John Wiley & Sons, New York, 2016. Viitattu 23.6.2016 ==Lähteet== == Aiheesta muualla == Luokka:Ketonit
Richmondin teatteripalo

Richmondin teatteripalo tapahtui Virginian Richmondissa 26. joulukuuta 1811, kun Richmond Theatressa syttyi tulipalo kesken näytöksen. Teatterissa oli palon syttyessä henkilökunnan lisäksi lähes 600 katsojaa. Palossa kuoli 72 henkilöä. Palo sai alkunsa, kun lavasteena toiminut kattokruunu sotkeutui köyteensä sitä nostettaessa, jolloin tuli pääsi tarttumaan lavasteisiin. Palossa kuolivat muiden muassa Virginian kuvernööri George William Smith ja entinen senaattori Abraham B. Venable. Teatteri tuhoutui palossa täysin, ja sen paikalle rakennettiin kirkko. == Lähteet == Luokka:Tulipalot Yhdysvalloissa Luokka:Virginian historia Luokka:1800-luvun tulipalot Luokka:Vuoden 1811 onnettomuudet Luokka:Tulipalot teattereissa ja elokuvateattereissa
Peppi Pitkätossu (täsmennyssivu)

Peppi Pitkätossu voi tarkoittaa ainakin seuraavia: *Peppi Pitkätossu (Pippi Långstrump), Astrid Lindgrenin kirjoissa esiintyvä kuvitteellinen hahmo *Peppi Pitkätossu, vuonna 1945 julkaistu ensimmäinen Peppi-kirja *Peppi Pitkätossu, vuonna 1949 valmistunut elokuva *Peppi Pitkätossu, vuonna 1969 valmistunut televisiosarja *Peppi Pitkätossu, vuonna 1997 valmistunut animaatioelokuva *Peppi Pitkätossu, vuosina 1997–1999 tehty animaatiosarja *Peppi Pitkätossu, vuonna 1996 tehty suomalainen radiokuunnelma *Peppi Pitkätossu, Staffan Götestamin säveltämä musikaali *”Peppi Pitkätossu” (Här kommer Pippi Långstrump), vuoden 1969 televisiosarjasta tunnettu lastenlaulu
Frank Chapot

Francis Davis ”Frank” Chapot (24. helmikuuta 1932 Camden, New Jersey – 20. kesäkuuta 2016 Bound Brook, New Jersey) oli yhdysvaltalainen esteratsastaja ja olympiamitalisti. Kaikissa kuusissa kesäolympialaisissa vuosien 1956–1976 välillä kilpaillut Chapot kuului Yhdysvaltain olympiahopeaa Roomassa 1960 ja Münchenissä 1972 saavuttaneisiin joukkueisiin. Hän saavutti lisäksi useita olympiasijoituksia seitsemän parhaan joukkoon ja oli yksilökilpailussa parhaimmillaan neljäs. Olympiamenestyksensä lisäksi Chapot saavutti mitalisijoja Pan-Amerikan kisoista ja EM-kilpailuista.Olympics at Sports- Reference.com Chapot kuoli hoitokodissa New Jerseyssä 84-vuotiaana 20. kesäkuuta 2016.https://www.yahoo.com/news/frank-chapot-olympic-show-jumper- coach-dies-84-125054791--spt.html == Lähteet == * Frank Chapot Bio, Stats and Results Olympics at Sports-Reference.com === Viitteet === Luokka:Yhdysvaltalaiset esteratsastajat Luokka:Yhdysvaltalaiset olympiamitalistit Luokka:Vuonna 1932 syntyneet Luokka:Vuonna 2016 kuolleet
Gruen kirkkopalo

Gruen kirkkopalo tapahtui Norjan Gruessa 26. toukokuuta 1822, kun Gruen kirkossa syttyi tulipalo kesken messun. Palossa kuoli 113 (joidenkin lähteiden mukaan 116 tai 117) henkilöä. == Palo == Kirkko oli helluntain vuoksi täynnä: siellä oli palon syttyessä 500–600 ihmistä. Palo sai alkunsa kirkon ulkoseinästä ja levisi pian sen sisälle. 10–15 minuutin kuluttua kirkko oli ilmiliekeissä, ja se paloi maan tasalle. Evakuointia vaikeuttivat kirkon sisään aukeavat ovet. Palon levittyä kirkon sisään siellä syntyi paniikki, joka osaltaan haittasi evakuointia. Palossa kuolleista vain seitsemän oli miehiä. Lapsia kuoli ainakin 45. Paljon ihmisiä jäi loukkuun portaisiin, jotka johtivat parville, jossa yleensä istuivat naimattomat naiset. Rakennuksesta ulos päässeet yrittivät pitää ovia auki auttaakseen muita, mutta tulipalon kuumuuden ja ihmismassan aiheuttaman paineen vuoksi tämä oli vaikeaa. Palon uhreista voitiin tunnistaa vain vouti Dines Guldberg Høegh sapelinsa perusteella. Palon syy ei koskaan selvinnyt. Erään teorian mukaan palon sytytti kynttilöiden sytyttämistä varten kirkkoon tuoduista kekäleistä lähtenyt kipinä. Toisen teorian mukaan palon aiheutti joku, joka kokeili polttolasia kirkon ulkopuolella. Gruen kirkkopalon seurauksena Norjassa säädettiin seuraavana vuonna laki, jonka mukaan kaikkien julkisten rakennusten ovien tuli aueta ulospäin. == Lähteet == Luokka:Onnettomuudet Norjassa Luokka:1800-luvun tulipalot Luokka:Vuoden 1822 onnettomuudet Luokka:Tulipalot uskonnollisissa rakennuksissa Luokka:Grue
Addams Family – Sukukokous

Addams Family – Sukukokous (Addams Family Reunion) on vuonna 1998 valmistunut yhdysvaltalainen elokuva, joka perustuu 1960-luvun alkuperäiseen televisiosarjaan The Addams Family (joka puolestaan perustui pilapiirtäjä Charles Addamsin piirroksiin). Vaikka elokuva tehtiin pääasiassa suoraan videomarkkinoille, se sai ensi-iltansa ensin televisiossa Fox Family -kanavalla. Elokuvassa Gomez Addamsia esittää Tim Curry. Elokuva ei ole suora jatko-osa kahdelle Paramount Picturesin vuosina 1991 ja 1993 tuottamille Addams Family-elokuville. ==Näyttelijät== == Lähteet == Luokka:The Addams Family -elokuvat Luokka:Vuoden 1998 yhdysvaltalaiset elokuvat Luokka:Suoraan videolle julkaistut elokuvat
Niittyhuippu

Niittyhuippu on tornitalo Espoon Niittykummussa. Se sijaitsee Niittykummun metroaseman yhteydessä. Niittyhuippu on 90 metriä korkea, ja siinä on 24 kerrosta. Asuinkerrostalo valmistui 30. lokakuuta 2017. Niittyhuipun 10 alinta kerrosta on varattu Saton vuokra-asunnoille, ja kerroksissa 11–24 on omistusasuntoja. Talon alakerroksissa sijaitsee kauppakeskus Niitty, jonne asukkaat pääsevät suoraan hissillä. Talon ylimmässä kerroksessa on asukkaiden käytössä oleva kattoterassi. == Lähteet == == Aiheesta muualla == *Niittyhuipulla tuulee – rakennustaito.fi Luokka:Espoon tornitalot Luokka:Espoon asuinrakennukset Luokka:Niittykumpu
Pyhän Leonardin kirkko (Aldrington)

Pyhän Leonardin kirkko on anglikaaninen kirkkorakennus Aldringtonin kaupunginosassa Brighton & Hovessa. Se sijaitsee samalla paikalla kuin aikaisempi keskiaikainen kirkko, jota oli vuonna 1638 kuvailtu raunioituneeksi. Kirkko kuuluu Grade II -suojeluluokkaan. == Lähteet == == Aiheesta muualla == Luokka:Brightonin rakennukset ja rakennelmat Luokka:Englannin kirkot Luokka:Kivikirkot Luokka:Grade II -luokan rakennukset Englannissa
Spresiano

Spresiano on kunta Pohjois-Italiassa Trevison maakunnassa Veneton alueella. ==Urheilu== Spresianossa sijaitseva tekojärvi Lago Le Bandie on suosittu vesilautailukeskus.La Tribuna di Treviso Alueella on järjestetty myös triathlon-, räpyläuinti-, cyclocross-, maastopyöräily- ja maastojuoksukilpailuja.Trevisio MTB ==Aiheesta muualla== ==Lähteet== Luokka:Trevison maakunnan kunnat
El Camino

__NOTOC__ El Camino on The Black Keysin seitsemäs studioalbumi, joka julkaistiin 6. joulukuuta 2011. Albumi debytoi Suomen virallisen listan sijalla 38, yltäen parhaimmillaan sijalle 18.Suomen virallinen lista Albumi on nimetty Chevroletin automallin mukaan. == Kappaleet == Kaikki kappaleet kirjoittanut Dan Auerbach, Patrick Carney ja Brian "Danger Mouse" Burton. # # # # # # # # # # # == Kokoonpano == === Yhtye === * Dan Auerbach – sähkökitara, laulu * Patrick Carney – rummut === Studiomuusikot === * Danger Mouse (Brian Burton) – kosketinsoittimet * Leisa Hans – laulu * Heather Rigdon – laulu * Ashley Wilcoxson – laulu === Tuotanto === * Danger Mouse (Brian Burton) – tuottaja * The Black Keys – tuottaja * Kennie Takahashi – äänitys * Collin Dupuis – äänitysassistentti * Tchad Blake – miksaus * Tom Elmhirst – miksaus "Lonely Boy" * Ben Baptie – miksausassistentti "Lonely Boy" * Brian Lucey – masterointi * Michael Carney – kannen suunnittelu, valokuvaus == Arvostelut == * AllMusic: AllMusic review * The Guardian: The Guardian: Album review * Rolling Stone: Rolling Stone: Album review * Soundi: THE BLACK KEYS: El Camino Viitattu 1.6.2022. == Lähteet == == Aiheesta muualla == * El Camino discogs.com -sivustolla Luokka:Vuoden 2011 albumit Luokka:The Black Keysin albumit
Oderzo

Oderzo on kunta Pohjois-Italiassa Trevison maakunnassa Veneton alueella. ==Historia== Oderzon historia ulottuu aina antiikin aikaan saakka. Kaupungissa on useita arkeologisia kohteita. Alueelta löydettyjä esineitä on näytteillä vuonna 1878 perustetussa Museo Archeologico Eno Bellisissä.Oderzo Cultura ==Tunnettuja kuntalaisia== *Alberto Martini, italialainen taidemaalari *Massimo Serato, italialainen näyttelijä. ==Aiheesta muualla== ==Lähteet== Luokka:Trevison maakunnan kunnat
Monday Mornings

Monday Mornings on yhdysvaltalainen sairaaladraamasarja, jonka on luonut David E. Kelley Sanjay Guptan samannimisen romaanin pohjalta. Sarjassa seurataan kahdeksan kirurgin työtä ja yksityiselämää Portlandissa. Sarja alkoi TNT- kanavalla vuonna 2014. TNT ilmoitti samana vuonna ettei sarjaa jatketa. Suomessa Yle TV2 aloitti sarjan esittämisen 12. heinäkuuta 2015. == Juoni == Sarjassa seurataan Portlandin opetussairaalan kirurgien elämää. Sarjan erikoisuutena ja eräänlaisena keskunäyttämönä toimivat tapauskokoukset, joissa käsitellään sekä lääkäreiden onnistumisia että mokia, ja tämä tuo sarjaan myös lakidraaman tuntua. == Rooleissa == ===Pääosissa=== ===Sivuosissa=== == Vastaanotto == "Monday Mornings on älykäs, erittäin hyvin käsikirjoitettu ja näytelty sarja. On hienoa nähdä David E. Kelley tekemässä sitä, missä hän on parhaimmillaan - vetovoimaisen, provokatiivisen tv-draaman parissa." Näin kirjoitti Verne Gay Newsdayn artikkelissa. == Lähteet == == Aiheesta muualla == * Luokka:2010-luvun yhdysvaltalaiset draamasarjat Luokka:TNT:n televisio- ohjelmat
Pallon viemää

Pallon viemää on keväällä 2011 TV5-Kanavalla alkanut lifestyleohjelma, jossa perehdytään golfin ja golfmatkailun maailmaan juontaja ja golfopettaja Riku Aarnion kanssa.Kotimainen golfohjelma TV Viidelle == Ensimmäinen tuotantokausi == Ensimmäisellä kaudella juontaja Riku Aarnion golfoppilaana nähtiin Mikko Ilonen. Jakso Ensiesitys 1\. 17. huhtikuuta 2011 2\. 24. huhtikuuta 2011 3\. 1. toukokuuta 2011 4\. 8. toukokuuta 2011 5\. 15. toukokuuta 2011 6\. 22. toukokuuta 2011 7\. 29. toukokuuta 2011 8\. 5. kesäkuuta 2011 9\. 12. kesäkuuta 2011 10\. 19. kesäkuuta 2011 == Toinen tuotantokausi == Toisella tuotantokaudella juontaja Riku Aarnion golfoppilaana nähtiin Lorenz Backman. Jakso Ensiesitys 1\. 27. toukokuuta 2012 2\. 3. kesäkuuta 2012 3\. 10. kesäkuuta 2012 4\. 17. kesäkuuta 2012 5\. 24. kesäkuuta 2012 6\. 1. heinäkuuta 2012 7\. 8. heinäkuuta 2012 8\. 15. heinäkuuta 2012 9\. 22. heinäkuuta 2012 10\. 29. heinäkuuta 2012 == Kolmas tuotantokausi == Kolmannella kaudella Riku Aarnion golfoppilaana nähtiin Viivi Pumpanen. Jakso Ensiesitys 1\. 2. kesäkuuta 2013 2\. 9. kesäkuuta 2013 3\. 16. kesäkuuta 2013 4\. 23. kesäkuuta 2013 5\. 30. kesäkuuta 2013 6\. 7. heinäkuuta 2013 7\. 14. heinäkuuta 2013 8\. 21. heinäkuuta 2013 9\. 28. heinäkuuta 2013 10\. 4. elokuuta 2013 == Neljäs tuotantokausi == Neljännellä kaudella juontaja Riku Aarnion golfoppilaana nähtiin Noora Hautakangas. Jakso Ensiesitys 1\. 8. kesäkuuta 2014 2\. 15. kesäkuuta 2014 3\. 22. kesäkuuta 2014 4\. 29. kesäkuuta 2014 5\. 6. heinäkuuta 2014 6\. 13. heinäkuuta 2014 7\. 20. heinäkuuta 2014 8\. 27. heinäkuuta 2014 9\. 3. elokuuta 2014 10\. 10. elokuuta 2014 == Viides tuotantokausi == Viides tuotantokausi Pallon viemää - Sami Hedberg Goes To Golf nähtiin Elisa viihdepalvelussa keväällä 2015. Juontaja Riku Aarnion golfoppilaana nähtiin Sami Hedberg.Sami Hedberg Staran golf-sarjan tähtenä: ”Ei siinä ehtinyt vitsiä vääntää” == Kuudes tuotantokausi == Kuudes tuotantokausi Pallon viemää - Jokerit Goes to Golf nähtiin Elisa viihde palvelussa syksyllä 2015. Juontaja Riku Aarnion golfoppilaana nähtiin Eetu Pöysti.Jokerit goes to golf - pallon viemää sarjan uudet jaksot alkavat lokakuussa ==Lähteet== Luokka:Suomalaiset urheiluohjelmat
Jan Krukowiecki

Jan Krukowiecki (1772–1850) oli puolalainen ruhtinas, ratsuväen kenraali ja Puolan johtaja marraskuun kansannousun aikana vuonna 1831.Krukowiecki, Jan. Historical Dictionary of Poland 966–1945. Google Books. Viitattu 21.6.2016. Krukowiecki aloitti upseerin uransa 1800-luvun ensimmäisellä kymmenluvulla Itävallan armeijassa ja kohosi siellä kenraalikuntaan. Wienin kongressissa Puolan asema kuitenkin muuttui, ja Krukowiecki siirtyi palvelemaan kenraalina Venäjää ja sen hallitsemaa Kongressi-Puolaa. Puolalaisten kapina eli marraskuun kansannousu nosti esille useita Puolan johtajaksi pyrkiviä, jotka kaikki epäonnistuivat tilanteen haltuunotossa. Kansannousun loppuvaiheessa kapinan johtajuus siirtyi Krukowieckille, vaikka hän ei edes uskonut kapinan onnistumiseen. Hän pyrki neuvotteluratkaisuun Venäjän kanssa, epäonnistui Varsovan puolustamisessa ja antautui venäläisjoukoille syyskuussa 1831. Hänet karkotettiin Siperiaan, josta palattuaan hän vetäytyi yksityiselämään. == Lähteet == Luokka:Puolalaiset kenraalit Luokka:Puolalaiset aateliset Luokka:Kapinajohtajat Luokka:Vuonna 1772 syntyneet Luokka:Vuonna 1850 kuolleet
Jón Daði Böðvarsson

Jón Daði Böðvarsson (s. 25. toukokuuta 1992 Selfoss, Islanti) on islantilainen jalkapalloilija, joka pelaa 2. Bundesliigan 1. FC Kaiserslauternissa ja Islannin maajoukkueessa. Hän on pelipaikaltaan laitahyökkääjä. ==Lähteet== Luokka:Islantilaiset jalkapalloilijat Luokka:Vuonna 1992 syntyneet Luokka:Elävät henkilöt
NHL-kausi 2016–2017

NHL-kausi 2016–2017 oli National Hockey Leaguen 99. kausi. Sen aikana jokainen 30 joukkueesta pelasi 82 ottelua runkosarjassa. Kyseisen kauden palkkakatto, eli yksittäisen NHL-seuran pelaajilleen maksaman yhteispalkan yläraja, nousi edelliseen kauteen nähden 71,5 miljoonasta dollarista 73 miljoonaan dollariin. ==Sarjataulukot== ===Itäinen konferenssi=== ===Läntinen konferenssi=== ==Tilastot== ===Pistepörssi=== Pelaaja Joukkue Edmonton Oilers 82 30 70 100 +27 26 Sidney Crosby Pittsburgh Penguins 75 44 45 89 +17 24 Patrick Kane Chicago Blackhawks 82 34 55 89 +11 32 Nicklas Bäckström Washington Capitals 82 23 63 86 +17 38 Nikita Kucherov Tampa Bay Lighting 74 40 45 85 +13 38 Brad Marchand Boston Bruins 80 39 46 85 +18 81 Mark Scheifele Winnipeg Jets 79 32 50 82 +18 38 Edmonton Oilers 82 29 48 77 +7 20 Brent Burns San Jose Sharks 82 29 47 76 +19 40 Vladimir Tarasenko St Louis Blues 82 39 36 75 -4 12 === Pudotuspelit === == Katso myös == * NHL:n varaustilaisuus 2016 == Lähteet == Luokka:NHL-kaudet Luokka:Jääkiekkosarjojen kausi 2016–2017
SEAT Ateca

SEAT Ateca on SEATin vuodesta 2016 lähtien valmistama crossover-tyyppinen henkilöauto, joka korvasi tila-automalli SEAT Altean. Ateca on valmistajansa ensimmäinen malli luokassaan, ja se on nimetty Espanjassa sijaitsevan Atecan kylän mukaan. Vuoden 2016 Euro NCAP -kolaritestistä Ateca sai tulokseksi täydet viisi tähteä. SEAT Ateca esiteltiin Geneven autonäyttelyssä keväällä 2016. Se perustuu samalle pohjalevylle kuin Škoda Karoq ja Volkswagen T-Roc. Bensiinimoottoriksi on valittavissa kolmesylinterinen 1,0 TSI (115 hv) tai nelisylinterinen 1,4-litrainen (150 hv). Kumpikin moottori on turboahdettu. Dieseliksi puolestaan saa joko 1,6 TDI:n (115 hv) tai 2,0 TDI:n (150/190 hv). Pienimmillä bensiini- ja dieselmoottoreilla varustetut mallit ovat aina etuvetoisia ja manuaalivaihteisia, mutta 1,4-litraisen bensiinimallin saa myös nelivedolla ja DSG-kaksoiskytkinvaihteistolla varustettuna. Tehokkain dieselversio on aina nelivetoinen ja automaattivaihteinen, mutta 150-hevosvoimaiseen dieseliin tätä yhdistelmää ei ole saatavana. Pariisin autonäyttelyssä syyskuussa 2016 esiteltiin Ateca X-Perience, jossa on perusmalleja korkeampi maavara ja koria suojaavat muovipaneelit. Geneven autonäyttelyssä keväällä 2018 esiteltiin urheilullinen Cupra Ateca, joka on ensimmäinen malli SEATin omaksi merkikseen eriyttämältä Cupra-osastolta. Auton voimanlähteenä on turboahdettu 2,0-litrainen bensiinimoottori, joka tuottaa 296 hevosvoiman tehon. Alusta on 20 millimetriä normaaliversiota matalampi. Kesällä 2020 Atecan ulkonäköä uudistettiin vastaamaan suurempaa Tarraco- mallia. Auto sai myös uuden ohjauspyörän. == Lähteet == == Aiheesta muualla == Ateca Luokka:J-segmentin autot Luokka:2010-luvun autot Luokka:2020-luvun autot
Mikko Montonen

Mikko Montonen (3. huhtikuuta 1957 Helsinki – 22. kesäkuuta 2016) oli suomalainen toimittaja ja tietokirjailija. Hän aloitti uransa musiikkitoimittajana Musassa vuonna 1973, siirtyen 1980-luvun puolivälissä kirjoittamaan myös ruoka- ja juomakulttuurista. 1970-luvun jälkipuoliskolla Montonen tunnettiin punkia, uutta aaltoa ja reggaeta käsittelevistä artikkeleistaan, mutta myöhemmin hän kirjoitti erityisesti viineistä ja oluista. Montonen oli myös yksi Helsinki Beer Festivalin järjestäjistä. Vuonna 2007 ilmestyi Montosen ja Santtu Luodon kirjoittama Juice Leskisen elämäkerta. == Teokset == *Punk: rokkishokki, Waldemar Walleniuksen kanssa, Lehtijussi, Pirkkala, 1978. ISBN 951-99175-4-3. *Uuden aallon tekijät, Johanna-kustannus, Helsinki, 1979. ISBN 951-94840-5-1. *100 viiniä: Käytännön taskukirja Suomesta saatavista viineistä, City-lehti, Helsinki, 1988. ISBN 951-89370-0-1. *Viinikirja: Sally Albatross, Juha Berglundin kanssa, City-lehti, Helsinki, 1989. ISBN 951-89370-9-5. *Juice, Santtu Luodon kanssa, Minerva Kustannus, Helsinki, 2007. ISBN 978-952-49226-3-0. == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Vuonna 1957 syntyneet Luokka:Vuonna 2016 kuolleet
Olive Kitteridge (televisiosarja)

Olive Kitteridge on yhdysvaltalainen HBO:n tuottama neliosainen television minisarja, joka perustuu Elizabeth Stroutin samannimiseen, Pulitzer-palkittuun romaaniin vuodelta 2008. Siinä seurataan eläkkeelle jääneen kulmikkaan ja tiukan matematiikanopettajan (Frances McDormand) avioliittoa helläluonteisen apteekkarin (Richard Jenkins) kanssa. Minisarja koostuu neljästä jaksosta, jotka tapahtuvat eri aikoina Olive Kitteridgen elämässä. Sarja sai kahdeksan Emmy-palkintoa. Sarja esitettiin Yle Teemalla peräkkäisinä arki-iltoina juhannusviikolla 2016 ja uudelleen viikon välein saman vuoden heinäkuun lauantai-illoissa. == Lähtökohta == Olive Kitteridge on ihmissuhteissaan kolkko ja tiukka mutta hyvää tarkoittava, eläkkeelle jäänyt opettaja, joka asuu Mainen osavaltion kuvitteellisessa merenrantakaupungissa nimeltä Crosby. Hän on naimisissa kiltin ja huomaavaisen apteekkarin Henry Kitteridgen kanssa. Heillä on yksi lapsi, poika Christopher, joka varttuessaan kärsii äitinsä tunnekylmyydestä. == Näyttelijät == * Frances McDormand – Olive Kitteridge * Richard Jenkins – Henry Kitteridge * Zoe Kazan – Denise Thibodeau * Rosemarie DeWitt – Rachel Coulson * Martha Wainwright – Angela O’Meara * John Gallagher Jr. – Christopher Kitteridge aikuisena * Devin Druid – Christopher Kitteridge 13-vuotiaana * John Mullen – Kevin Coulson 13-vuotiaana * Cory Michael Smith – Kevin Coulson aikuisena * Ann Dowd – Bonnie Newton * Jesse Plemons – Jerry McCarthy * Bill Murray – Jack Kennison * Peter Mullan – Jim O’Casey * Rachel Brosnahan – Patty Howe * Brady Corbet – Henry Thibodeau * Maryann Urbano – Linda Kennison * Libby Winters – Suzanne * Patricia Kalember – Joyce * Audrey Marie Anderson – Ann * Donna Mitchell – Louise Larkin * Frank L. Ridley – Herra Thibodeau ==Vastaanotto== Olive Kitteridge sai kahdeksan Emmy-palkintoa. Se palkittiin muun muassa parhaana minisarjana ja parhaasta minisarjan käsikirjoituksesta. McDormand ja Jenkins saivat Emmyt nais- ja miespääosistaan.Olive Kitteridge, Yle Teema. Viitattu 23.6.2016. == Lähteet == Luokka:2010-luvun yhdysvaltalaiset draamasarjat Luokka:Minisarjat Luokka:Romaaneihin perustuvat televisiosarjat Luokka:Primetime Emmy -palkitut ohjelmat
Dona (Kaliopin kappale)

Dona () on pohjoismakedonialaislaulaja Kaliopin kappale, jolla hän edusti Pohjois-Makedoniaa (tai tuolloista Makedonian tasavaltaa) . Se julkaistiin 7. maaliskuuta 2016. Kappaleen on säveltänyt Romeo Grill ja sanoittanut Kaliopi itse. Kappale kilpaili Eurovision laulukilpailun toisessa semifinaalissa, jossa se sai 88 pistettä, jäi sijalle 11 eikä päässyt finaaliin. ==Lähteet== Luokka:Pohjois-Makedonian euroviisuedustuskappaleet Luokka:Vuoden 2016 euroviisuedustuskappaleet
Soldiers of Love

Soldiers of Love () on tanskalaisbändin Lighthouse X:n kappale, jolla he edustivat Tanskaa . Se julkaistiin 12. maaliskuuta 2016. Kappaleen ovat säveltäneet ja sanoittaneet Søren Bregendl, Johannes Nymark, Martin Skriver, Sebastian Owens, Daniel Durn ja Katrine Klith Andersen . Kappale kilpaili Eurovision laulukilpailun toisessa semifinaalissa, jossa se sai 34 pistettä, jäi sijalle 17 eikä päässyt finaaliin. ==Lähteet== Luokka:Tanskan euroviisuedustuskappaleet Luokka:Vuoden 2016 euroviisuedustuskappaleet
Juha Tarkka

Juha Tarkka (s. 1954) on suomalainen taloustieteilijä. Hän työskenteli vuoteen 2019 saakka Suomen Pankissa johdon neuvonantajana johdon sihteeristössä ja toimi Suomen Pankissa eri tutkimustehtävissä vuodesta 1980.http://www.suomenpankki.fi/fi/suomen_pankki/organisaatio/asiantuntijoita/pages/tarkka_juha.aspx Viitattu 23.6.2016 Tarkka on vuodesta 2020 toiminut Kansantaloudellisen aikakauskirjan päätoimittajana. Koulutukseltaan Tarkka on valtiotieteiden tohtori. Hän väitteli tohtoriksi Helsingin yliopistosta vuonna 1995 otsikolla Approaches to Deposit Pricing: A Study in the Determination of Deposit Interest and Bank Service Charges. Tarkan väitöskirjaa ohjasivat Erkki Koskela ja Seppo Honkapohja. ==Teokset== * Tarkka, Juha. Suomalaiset pankkiluottomarkkinat ja uusklassinen rahateoria. [Hki]: Suomen pankin tutkimusosasto, 1985. (linsensiaattitutkimus) * Tarkka, Juha. Willman, Alpo. Suomen kansantalouden neljännesvuosimalli BOF3 / toim. Juha Tarkka ja Alpo Willman. Hki: Suomen pankki, 1985 - (Suomen Pankki. ISSN 0355-6042; 59.). ISBN 951-686-107-5. ** Tarkka, Juha. Willman, Alpo (toim.). The BOF3 quarterly model of the Finnish economy, translated by Timo Taivalaho. Hki: Bank of Finland, 1985 - (Suomen Pankki. 59.). ISBN 951-686-108-3. * Tarkka, Juha. Suomalaiset pankkiluottomarkkinat ja uusklassinen rahateoria. Hki: Suomen pankki, 1986 - (Suomen Pankki. ISSN 0355-6042; 61.). ISBN 951-686-114-8. * Koskenkylä, Heikki, Tarkka, Juha. (toim.) Kassavarantotalletukset ja rahapolitiikka / [julk.] Suomen pankki. Hki: Suomen pankki, 1989 - (Suomen pankin julkaisuja. ISSN 0355-6034; 70.). ISBN 951-686-191-1. * Kostiainen, Seppo, Pauli, Ralf. Tarkka, Juha. Suomen rahoitusmarkkinoiden kehitys 1980-luvulla. [julkaisun toimittamisesta ovat sisällön osalta vastanneet Seppo Kostiainen, Ralf Pauli (pj.) ja Juha Tarkka]. Helsinki: Suomen Pankki, 1990 ISBN 951-686-257-8. * Suominen, Matti, Tarkka, Juha. Rahoituspalveluiden markkinat ja tuotanto Suomessa. Helsinki: Suomen Pankki, 1991 ISBN 951-686-301-9. * Tarkka, Juha. Raha ja rahapolitiikka. [Helsinki]: Gaudeamus, 1993 ISBN 951-662-571-1. * Tarkka, Juha. Approaches to deposit pricing: a study in the determination of deposit interest and bank service charges. [Helsinki]: Bank of Finland, 1995 - (Tutkimuksia / Suomen Pankki. ISSN 1238-1691; 2.). ISBN 951-686-457-0. - Väitöskirja Helsingin yliopisto. * **Bank of Finland 200 years. I, Imperial cashier to central bank / Antti Kuusterä & Juha Tarkka; [translated by Pat Humphreys]. Helsinki: Otava 2011 ISBN 978-951-1-24273-4. * **Bank of Finland 200 years. 2, Parliament's bank / Antti Kuusterä & Juha Tarkka; [translated by Pat Humphreys]. Helsinki: Otava 2012 ISBN 978-951-1-24274-1. == Lähteet == == Aiheesta muualla == Luokka:Suomalaiset taloustieteilijät Luokka:Vuonna 1954 syntyneet Luokka:Elävät henkilöt
Abrictosaurus

Abrictosaurus oli dinosaurussuku, joka eli noin 200–195 miljoonaa vuotta sitten varhaisella jurakaudella. Suvusta tunnetaan yksi laji, A. consors. Abrictosauruksen fossiileja on löydetty kaksi, yksi Etelä-Afrikasta ja toinen Lesothosta. Abrictosauruksen ensimmäiset fossiilit löysi Lesothosta paleontologi Richard Thulborn vuonna 1974. Hän uskoi löytäneensä uuden Lycorhinus-suvun lajin ja antoi tälle nimeksi Lycorhinus consors. Vuotta myöhemmin, vuonna 1975 paleontologi James Hopson löysi Etelä-Afrikasta heterodontosaurin kallon, jonka Thulborn oli aiemmin väittänyt kuuluvan Lycorhinus angustidensille. Tutkittuaan kalloa Hopson totesi, että kallo ei kuulunut kyseiselle lajille, mutta sen sijaan se näytti kuuluvan Lycorhinus consorsille. Hopson yhdisti löytämänsä kallon ja L. consorsin luurangon ja huomasi lajin olevan uusi. Hän antoi tälle uudelle lajille nimeksi Abrictosaurus consors. Abrictosaurus oli pienikokoinen dinosaurus. Sen pituus oli noin metri ja paino noin 45 kilogrammaa. Abrictosauruksella oli nokka, joka auttoi ruuan syömisessä. Kaula oli kohtalaisen pitkä. Takajalat olivat etujalkoja pidemmät. Häntä oli vahva ja pitkä. Jalat olivat kuin luodut juoksemiseen, ja niillä Abrictosaurus on varmasti juossut nopeasti karkuun saalistajia. Abrictosauruksen ruokavaliosta ei olla varmoja. Useimpien mielestä se on ollut kasvinsyöjä, kuten muut heterodontosaurit. Hampaat viittaavat kuitenkin siihen, että Abrictosaurus olisi mahdollisesti ollut kaikkiruokainen. == Muuta == * Kaksi yksittäistä Abrictosauruksen luurankoa ovat tällä hetkellä University Collegessa Lontoossa. * Abrictosauruksen nimi tarkoittaa ”valpasta liskoa”. == Lähteet == == Aiheesta muualla == * Prehistoric Wildlife Luokka:Linnunlantioiset
Saara Elina Kilpinen

Saara Elina Kilpinen, taiteilija­nimenä Saara Elina (s. 1986 Tampere) on suomalainen näyttelijä. Hän valmistui vuonna 2010 ja näytteli pienissä Off-Off Broadway -tuotannoissa ennen paluutaan Suomeen vuoden 2012 lopussa. == Ura == Kilpinen sai ensimmäinen elokuvaroolinsa Sami Pöyryn ohjaamasta Punainen kohina -elokuvasta vuonna 2014. Hän on tehnyt ollut suomalaisissa elokuvissa, kuten toisessa naispääroolissa Roope Oleniuksen Kyrsyä – Tuftland, sekä Turmion Kätilöiden Isä meidän - ja Kuolettavia vammoja -musiikkivideoiden naispääosassa. Sofian rooli Joonas Makkosen ohjaamassa elokuvassa Johannes ei kulje Jämsän kautta toi hänelle vuoden tulokas -ehdokkuuden vuoden 2024 Jussi- gaalassa. == Filmografia == == Lähteet == == Aiheesta muualla == * Kyrsyä Luokka:Suomalaiset näyttelijät Luokka:Vuonna 1986 syntyneet Luokka:Elävät henkilöt
Suomen Lääkärilehti

Suomen Lääkärilehti (usein vain Lääkärilehti) on Suomen Lääkäriliiton julkaisema lääketieteellisen alan järjestö- ja ammattilehti. Se ilmestyy 26 numerona vuosittain, ja sen levikki on noin 31 500 kappaletta. Lehti jaetaan kotiosoitteeseen kaikille Suomessa toimiville lääkäreille ja lääketieteen opiskelijoille. Sen lisäksi lehteä tilataan terveydenhuollon hallintoon ja kirjastoihin. Lääkärilehden sisarjulkaisu verkossa on Potilaan lääkärilehti, jossa julkaistaan Lääkärilehden suurelle yleisölle sovellettua aineistoa. Lääkärilehdellä on myös laajat verkkopalvelut sekä sähköiset uutiskirjeet erikseen lääkäreille ja alan opiskelijoille.Suomen Lääkärilehti , Mediakortit, Aikakausmedia. Viitattu 24.6.2016. Lääkärilehti julkaisee lääketieteellisiä pääkirjoituksia ja vertaisarvioituja artikkeleita lääketieteen ja terveydenhuollon aiheista. Suomen Lääkärilehden vastaavana päätoimittajana vuodesta 2008 toiminut kauppatieteiden maisteri Hannu Ollikainen jäi syyskuussa 2016 osa-aikaeläkkeelle. Vastaavaksi päätoimittajaksi tuli Kauppalehden toimituksen kehityspäällikkö Pekka Nykänen. Lehden lääketieteellinen päätoimittaja on ollut joulukuusta 2016 lähtien neurologian erikoislääkäri, lääketieteen tohtori Pertti Saloheimo.Hannu Ollikaisesta Lääkärilehden päätoimittaja, Mediuutiset 19.2.2008. Viitattu 24.6.2016.Lääkärilehti 2016, Mediakortti, Otavamedia. Viitattu 24.6.2016.Lääkärilehti saa uuden päätoimittajan, Markkinointi & Mainonta 23.8.2016.Pertti Saloheimosta lääketieteellinen päätoimittaja, Lääkärilehti 16.11.2016. ==Lähteet== Luokka:Suomalaiset ammattilehdet Luokka:Suomalaiset järjestölehdet Luokka:Suomalaiset tiedelehdet Luokka:Terveydenhoito Suomessa
Lääkärilehti

Lääkärilehti voi tarkoittaa seuraavia: *Suomen Lääkärilehti, Lääkäriliiton järjestö- ja ammattilehti *Potilaan Lääkärilehti, Suomen Lääkärilehden sisarjulkaisu *Kristillinen lääkärilehti, Suomen kristillisen lääkäriseuran (SKLS) jäsenlehti *Helsingin Lääkärilehti, vuosina 1953–2008 ilmestynyt Helsingin Lääkäriyhdistyksen lehti
Daniel Voženílek

Daniel Voženílek (s. 10. helmikuuta 1996 Pardubice, Tšekki) on tšekkiläinen jääkiekkoilija, joka pelaa Sveitsin pääsarjassa National League-joukkue EV Zugissa. Hän on pelipaikaltaan vasen laitahyökkääjä. ==Ura== ===Seuraura=== Voženílek on HC Pardubicen kasvatti. Hän siirtyi 16-vuotiaana HC Hradec Královén junioreihin kaudeksi 2012–2013. Voženílek oli seuran B-nuorten paras pistemies ja maalintekijä tehoilla 31+22=53. Hän sijoittui Tšekin B-juniorisarjan maalipörssissä viidenneksi. Voženílek voitti myös Hradec Královén sisäisen tehotilaston lukemalla +14. Kaudeksi 2013–2014 hän palasi Pardubiceen. Voženílek debytoi myös seuran Extraliga-joukkueessa, jossa hän pelasi yhden runkosarjaottelun. Varsinaisella Extraligan tulokaskaudellaan 2014–2015 Voženílek pelasi 33 runkosarja- ja kaksi Mestarien liigan ottelua ilman tehopisteitä. Hän vahvisti myös yhden playoff-ottelun verran 1. česká hokejová ligan SK Horácká Slavia Třebíčiä. Kaudella 2015–2016 Voženílek avasi pistetilinsä pääsarjatasolla ja pelasi 32 runkosarja-, yhden karsintasarjan ja kolme CHL-ottelua tehopistein 1+2=3. Hän pelasi myös yhteensä 15 ottelua lainalla 1. ligan HC Šumperkissa ja LHK Jestřábi Prostějovissa. Kaudeksi 2016–2017 Voženílek sai koeaikatapahtuman kautta vuoden mittaisen sopimuksen Mestis-joukkue Rovaniemen Kiekkoon. Toukokuussa 2017 hän palasi try-outin kautta kasvattajaseuraansa HC Pardubiceen. Voženílek pelasi kauden 2017–2018 kuitenkin kokonaan lainalla 1. ligan LHK Jestřábi Prostějovissa ja HC Litoměřicessä. ===Maajoukkueura=== Voženílek edusti Tšekkiä alle 20-vuotiaiden MM-kilpailuissa vuosina 2015 ja 2016. Hän edusti myös maan alle 17-vuotiaiden maajoukkuetta Euroopan nuorten olympiafestivaaleilla vuonna 2013. Yhteensä Voženílek on pelannut 22 nuorten ja kolme poikien maaottelua. ==Tilastot== 2013–2014 HC Pardubice ČEL 1 0 0 0 0 – – – – – 2014–2015 HC Pardubice ČEL 33 0 0 0 29 – – – – – JMM 2 0 0 0 0 SK Horácká Slavia Třebíč Tšekki2 – – – – – 1 0 0 0 0 2015–2016 HC Šumperk Tšekki2 14 0 0 0 4 – – – – – JMM 5 0 1 1 0 LHK Jestřábi Prostějov Tšekki2 1 0 0 0 0 – – – – – HC Pardubice ČEL 32 1 2 3 49 – – – – – 2016–2017 RoKi Mestis 48 6 10 16 80 – – – – – 2017–2018 LHK Jestřábi Prostějov Tšekki2 31 1 3 4 6 – – – – – HC Litoměřice Tšekki2 9 4 5 9 12 – – – – – 2018–2019 HC Litoměřice Tšekki2 48 14 20 34 46 5 1 2 3 2 HC Pardubice ČEL 9 1 1 2 6 – – – – – 2019–2020 HC Litoměřice Tšekki2 57 22 42 64 122 – – – – – HC Pardubice ČEL 1 0 0 0 0 – – – – – 2020–2021 HC České Budějovice ČEL 50 11 12 23 52 – – – – – 2021–2022 HC České Budějovice ČEL 43 2 6 8 23 8 5 2 7 2 HC Sparta Praha ČEL 8 1 2 3 4 – – – – – 2022–2023 HC Ocelaři Třinec ČEL 50 8 13 21 54 22 6 10 16 12 MM 7 0 1 1 25 2023–2024 HC Ocelaři Třinec ČEL 51 21 28 49 65 20 4 4 8 17 MM 9 0 3 3 0 9 kautta yhteensä ČEL 278 45 64 109 282 50 15 16 31 31 5 kautta yhteensä Tšekki2 160 41 70 111 190 6 1 2 3 2 ==Lähteet== * * ===Viitteet=== Luokka:Tšekkiläiset jääkiekkoilijat Luokka:Vuonna 1996 syntyneet Luokka:Elävät henkilöt
Marc Lieb

Marc Lieb (s. 4. heinäkuuta 1980) on saksalainen moottoriurheilija. Tällä hetkellä hän kilpailee FIA WEC -sarjassa Porschen LMP1-luokan tehdastallissa. Hän on Le Mansin 24 tunnin ajon luokkavoittaja vuosilta 2005, 2010 ja 2013. Vuonna 2016 Lieb voitti kokonaiskilpailun Porschella Romain Dumas'n ja Neel Janin kanssa. == Aiheesta muualla == * Driverdb-sivustolla Luokka:Saksalaiset autourheilijat Luokka:FIA World Endurance Championship -kuljettajat Luokka:American Le Mans Series -kuljettajat Luokka:Porsche Supercup -kuljettajat Luokka:Le Mansin 24 tunnin ajon voittajat Luokka:Vuonna 1980 syntyneet Luokka:Elävät henkilöt
Suomen Hammaslääkärilehti

Suomen Hammaslääkärilehti (usein vain Hammaslääkäri) on Suomen Hammaslääkäriliiton julkaisema järjestö- ja ammattilehti. Se ilmestyy 14 kertaa vuosittain, ja sen painos on noin 7 500 kappaletta. Lehti jaetaan kaikille Suomessa toimiville hammaslääkäreille ja alan opiskelijoille. Sen lisäksi lehteä tilataan terveydenhuollon hallintoon ja kirjastoihin.Suomen Hammasääkärilehti , mediakortti. Viitattu 24.6.2016. Suomen Hammaslääkärilehden vastaava päätoimittaja on Annariitta Kottonen ja lääketieteellinen päätoimittaja Kimmo Suomalainen. ==Lähteet== Luokka: Suomalaiset ammattilehdet Luokka:Hammaslääketiede Luokka:Suomalaiset tiedelehdet Luokka:Suomalaiset järjestölehdet
Nick Tandy

Nick Tandy (s. 5. marraskuuta 1984 Bedford, Englanti) on brittiläinen moottoriurheilija. Hän on vuoden 2015 Le Mansin 24 tunnin ajon voittaja. Tällä hetkellä hän kilpailee FIA WEC -sarjassa Porschen LMGTE Pro -luokassa. Hänen vanhempi veljensä Joe Tandy oli myös moottoriurheilija. == Aiheesta muualla == * Driverdb-sivustolla Luokka:Brittiläiset autourheilijat Luokka:American Le Mans Series -kuljettajat Luokka:Porsche Supercup -kuljettajat Luokka:Le Mansin 24 tunnin ajon voittajat Luokka:Vuonna 1984 syntyneet Luokka:Elävät henkilöt
The Neon Demon

The Neon Demon on vuonna 2016 ensi-iltansa saanut kansainvälisesti tuotettu psykologinen jännityselokuva, jonka on ohjannut Nicolas Winding Refn. Elokuvan juoni seuraa nuorta mallia (Elle Fanning) Los Angelesissa, missä hänen henkensä joutuu uhatuksi muiden mallien kateuden johdosta. The Neon Demon sai ensi-iltansa 20. toukokuuta 2016 Cannesin elokuvajuhlilla, missä se kilpaili Kultaisesta palmusta. == Näyttelijät == == Lähteet == == Aiheesta muualla == * * * * * Luokka:Vuoden 2016 yhdysvaltalaiset elokuvat Luokka:Vuoden 2016 ranskalaiset elokuvat Luokka:Tanskalaiset elokuvat Luokka:Ranskalaiset psykologiset jännityselokuvat Luokka:Nicolas Winding Refnin ohjaamat elokuvat Luokka:Independent-elokuvat Luokka:Elokuvat kannibalismista Luokka:Yhdysvaltalaiset psykologiset jännityselokuvat Luokka:Elokuvat muotimaailmasta
Abrosaurus

Abrosaurus oli sauropodeihin kuulunut dinosaurussuku. Abrosauruksen nimi tarkoittaa ”herkkää liskoa”, mikä juontuu sen kevytrakenteisesta kallosta. Abrosaurus oli kasvinsyöjä, ja se eli 170–160 miljoonaa vuotta sitten keskijurakaudella. Abrosauruksen fossiileita on löydetty Kiinasta. Parhaiten säilynyt fossiili Abrosauruksesta on sen pääkallo. Sitä ja muita Abrosauruksen fossiileita säilytetään tällä hetkellä Zingong Dinosaur Museumissa, Kiinassa. Ensimmäiset Abrosauruksen fossiilit löydettiin vuonna 1984. Abrosauruksen nimeä on vaihdettu kolme kertaa. Ensin Hui nimesi sen vuonna 1984 Abrosaurus gigantorhinukseksi. Vuonna 1989 Hui antoi sille nimeksi Abrosaurus dongpoensis. Nykyisen nimensä Abrosaurus sai vielä samana vuonna, kun Hui vaihtoi nimeksi Abrosaurus dongpoi. Abrosaurus oli yksi aikansa suurimmista dinosauruksista, sen pituus oli noin 9–10 metriä ja paino 4–5 tonnia. Kaula oli erittäin pitkä. Pää oli lähes geometrinen muodoltaan ja sitä merkkasi tyypillinen harja. Jalat olivat lyhyet ja vahvat. Häntä oli pitkä ja ohut. == Lähteet == Luokka:Sauropodit
Katukappeli

Katukappeli on helsinkiläisen Vuosaaren seurakunnan kappeli, joka sijaitsee kauppakeskus Columbuksessa Vuosaaressa. Kappeli on avattu vuonna 1996 ja sen on suunnitellut arkkitehti Mauri Tommila. Kappeli on perustettu hiljentymistä, keskusteluja ja rukousta varten ja sen toimintaa pitävät yllä seurakunnan työntekijät ja vapaaehtoiset seurakuntalaiset. Siellä voidaan järjestää vihkimisiä ja kasteita, tilaan mahtuu 30 henkilöä. == Lähteet == == Aiheesta muualla == *Katukappeli Vuosaaren seurakunnan sivustolla Luokka:Helsingin kappelit Luokka:Vuosaari Luokka:Seulonnan keskeiset artikkelit
Timo Saini

Timo Saini (s. 1945) on suomalainen yritysjohtaja ja hallitusammattilainen, joka on toiminut monien media- ja suoramarkkinointiyhtiöiden johdossa. Hän jäi vuonna 2002 eläkkeelle Valittuja Paloja kustantaneen Reader’s Digest Nordicin toimitusjohtajan tehtävistä. Aiemmin Saini on työskennellyt muun muassa Yhtyneitten Kuvalehtien varatoimitusjohtajana sekä 1980- ja 1990-lukujen vaihteessa Insinöörilehtien sekä siitä ja Talouselämä Oy:stä 1990 muodostuneen Talentumin toimitusjohtajana.Timo Saini eläkkeelle Valituista Paloista, Markkinointi & Mainonta 20.3.2002. Viitattu 24.6.2016. Kauppatieteiden maisteriksi opiskellut Timo Saini aloitti uransa Suomen Unileverillä. Vuosina 1997–1999 hän oli Lontoossa toimivan Reader´s Digest Ass. Inc.:n European Vice President. Nykyisin Timo Saini toimii monien hallitusten jäsenenä ja puheenjohtajana erityisesti perheyrityksissä sekä pääomasijoittajien hallinnoimissa yrityksissä.KTM Timo Saini, hallituksen puheenjohtaja , Pro Competence Oy. Viitattu 24.6.2016.Vuosikertomus 2013 (PDF) , Euroloan Group Oyj 2014. Sivu 12. Viitattu 24.6.2016. ==Lähteet== Luokka: Suomalaiset yritysjohtajat Luokka: Vuonna 1945 syntyneet Luokka: Elävät henkilöt